Olivia Harrison

**Olivia Harrison**, sortzez **Olivia Trinidad Arias** (Los Angeles, Kalifornia, 1948ko maiatzaren 18a) estatubatuar idazle eta ekoizlea da. Apple Corpseko —The Beatles rock taldeak 1968an sortutako korporazioa, Beatles Ltd. lehen konpainia ordezkatu eta bere interes pertsonal eta artistikoentzako konglomeratua sortzeko helburuarekin sortua— sei zuzendarietako bat da, eta George Harrisonen alarguna, The Beatles taldeko gitarrista nagusia.

= Bizitza =

### Familia eta ikasketak 
Bere aitona-amonak mexikarrak ziren. Oliviak Hawthorne High School-en egin zituen bigarren hezkuntzako eta batxilergoko ikasketak, eta 1963. urtean graduatu zen. 

### Lan ibilbidea 
Gero, A&M Records-eko Marketin sailean lan egin zuen, non George Harrisonek, aurrerago, grabazioetarako kontratua izan zuen Dark Horse Records zigiluarekin. 1974. urtean ezagutu zuten elkar Georgek eta berak, telefonoz. Oso antzekoak ziren, George ezagutu baino lehen Indiako filosofia irakurtzen baitzuen eta meditazioa praktikatzen baitzuen. Urte horretatik aurrera elkarrekin zeudela, Harrisoni lagundu zion bere *Dark Horse* *Tour* izenekoan. Georgek ziurtatu egin zuen mendekotasun-bizitzatik salbatu zuela eta bere bizitza ordenan jarri zuela. Hortik aurrera, Georgek idatzitako hainbat abestiren hartzailea izan zen, besteak beste, *Dark Sweet Lady*, *Beautiful Girl*, eta *Your Love is Forever*, baita bere diskoetan baikortasuneranzko eragina ere. 

1976. urtean, Georgen bideo musikalean, "*Crackerbox Palace*" abestiran, eta 1987an, "*This is Love*" abestiaren bideo musikalean (Harrisonen abesti bat ere bai) agertzen da.

## Bizitza pertsonala 
1978ko irailaren 2an ezkondu ziren eta seme bat izan zuten, Dhani Harrison musikaria. 

Etxeko bizitzan pribatutasun handia mantentzea erabaki zuten 70eko hamarkadaren bukaeratik eta 80ko hamarkadatik aurrera. Denbora luzea eman zuten Hawaii, Australia, Zeelanda Berria eta Tasmania bezalako lekuetara bidaiatzen, bikoteak denbora eskaini zion Dhani semeari.

## Romanian Angel Appeal Fundazioa 
1990. urtean, albisteen bidez, Olivia konturatu zen Errumaniako haurrak egoera txarrean zeudela.  Gainpopulazioa zegoenez, baliabide eta hezkuntza falta zuten. Umezurztegietan bizitzea, heziketarik edo oinarrizko higiene-premiarik jaso barik. Oliviak lagundu ahal izateko baliabideak batzeko ekimena hartu zuen eta The Beatles musika-taldekoen bikote ziren Yoko Ono, Linda McCartney eta Barbara Bachen laguntza jaso zuen. Horrela, Romanian Angel Appeal fundazioa osatu zuten. Senarrak ere lagundu zuen arazo horretan, Travelling Wilburys taldearekin abesti bat egin zuen eta batutako dirua fundazioari eman zion. Kantu hori disko oso bihurtu zen, Nobody's Child: Romanian Angel Appeal, Stevie Wonder, Paul Simon, Guns N' Roses, Elton John, Bee Gees, Ringo Starr, eta Ric Ocasek artistei esker. Milioika libera biltzea lortu zuten, eta antolatzaileek nazioarte mailan laguntzen jarraitu dute, sufrimendu desberdinak dituzten edo egoera txarrean dauden haur eta gazteei.

## Idazle, ekoizle eta filantropo 
Senarra hil ostean, dolu-aldi bat izan zuen. Hori zela eta, Apple Corps-eko zuzendarietako bat izan zen. 2001eko abendutik aurrera, Material World Foundation izeneko ongintzako zuzendari kargua ere hartu zuen. Material World Foundationek mundu osoan zehar, Mexiko barne, proiektu askotan laguntzen du, non unibertsitateko ikasle gazteei bekak ematen dizkieten, baita beste egoera batzuetan ere, esaterako, Mexikon 2017an izandako lurrikararengatik 200 000 dolar eman zituen.

2002. urtean Oliviak *Concert for George* filma ekoiztu zuen, 2005ean formatu luzeko bideo musikal onenaren Grammy saria irabazi zuena. 

2007. urtean Traveling Wilburys taldeari buruzko dokumental laburra ekoitzi zuen.

2011. urtean Martin Scorsesek zuzendutako *George Harrison: Living in the Material World* dokumentala ekoitzi zuen. Dokumentalak bi Emmy sari irabazi zituen, eta Oliviak bat jaso zuen ekoiztetxe gisa, Dokumental Onenaren kategorian.

Scorseserekin elkarlanean jarraitu zuen The Film Foundation sortu zuenean. Antzinako filmak zaharberritzen dituen fundazioa da The Film Foundation, eta, besteak beste, Errusiako filmak, Charlie Chaplinen filmak eta Mexikoko film klasikoak zaharberritu dituzte.

Proiektu horiekin batera, senarraren ondarea bizirik mantentzen ere jarduten du, 2017. urtean "*I Me Mine*" liburuaren berrargitalpen bat kaleratu zuen. Halaber, The Betles taldeko beste kideekin eta Yoko Onorekin batera, Peter Jacksonek zuzendutako *Get Back* dokumental txalotua ekoiztu zuen.

2022. urtean bigarren Grammy bat jaso zuen *All Things Must Pass* diskoaren berrargitalpen mugatuaren ekoizpenarengatik. 2022ko ekainean poesia autobiografikoko liburu bat kaleratu zuen, *Came the Lightening*, bere senarrari eskainia.

## Erreferentziak 
## Kanpo estekak